pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเพิ่มสิทธิผู้ป่วยไตวายเรื้อรังใช้สิทธิบัตรทองเลือกล้างไตด้วยวิธีฟอกเลือด ไม่เสียค่าใช้จ่าย เริ่ม 1 ก.พ. 65 รองนายกรัฐมนตรี “อนุทิน” ย้ำนโยบายดูแลประชาชนเข้าถึงการรักษาพยาบาล
วันเสาร์ที่ 8 มกราคม 2565
รัฐบาลเพิ่มสิทธิผู้ป่วยไตวายเรื้อรังใช้สิทธิบัตรทองเลือกล้างไตด้วยวิธีฟอกเลือด ไม่เสียค่าใช้จ่าย เริ่ม 1 ก.พ. 65 รองนายกรัฐมนตรี “อนุทิน” ย้ํานโยบายดูแลประชาชนเข้าถึงการรักษาพยาบาล
รัฐบาลเพิ่มสิทธิผู้ป่วยไตวายเรื้อรังใช้สิทธิบัตรทองเลือกล้างไตด้วยวิธีฟอกเลือดโดยไม่เสียค่าใช้จ่าย เริ่ม 1 ก.พ. 65 รองนายกรัฐมนตรี “อนุทิน” ย้ํานโยบายดูแลประชาชนเข้าถึงการรักษาพยาบาลเท่าเทียม
วันที่ 8 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้มีความมุ่งมั่นในการดูแลคุณภาพชีวิตประชาชนในทุกมิติ ซึ่งครอบคลุมถึงการเข้าถึงการรักษาพยาบาล ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้นโยบายว่าประชาชนทุกกลุ่มต้องมีหลักประกันสุขภาพเข้าถึงการรักษาพยาบาลที่เท่าเทียม ต้องไม่ให้ภาระค่ารักษาพยาบาลจากความเจ็บป่วยสร้างปัญหาภาวะล้มละลายในครัวเรือนของประชาชน
ล่าสุด คณะกรรมการหลักประกันสุขภาพแห่งชาติ (บอร์ด สปสช.) ที่นายอนุทิน ชาญวีรกูล รองนายกรัฐมนตรีและรมว.สาธารณสุข เป็นประธานได้เห็นชอบข้อเสนอการช่วยเหลือค่าบริการล้างไตด้วยวิธีฟอกเลือดด้วยเครื่องไตเทียม แก่ผู้ป่วยไตวายเรื้อรังที่ไม่สมัครใจรับบริการล้างไตผ่านทางช่องท้อง โดยจะเริ่มดําเนินการตั้งแต่วันที่ 1 ก.พ. 2565 เป็นต้นไป
น.ส.ไตรศุลี กล่าวว่า การให้ความช่วยเหลือค่าบริการดังกล่าว เกิดขึ้นจากที่รองนายกรัฐมนตรีและรมว.สาธารณสุข ได้ลงพื้นที่หน่วยบริการสาธารณสุขหลายพื้นที่ทั่วประเทศ ได้รับฟังปัญหาจากผู้ป่วยสิทธิบัตรทอง ที่ป่วยด้วยโรคไตวายเรื้อรังที่แพทย์เลือกวิธีการล้างไตทางช่องท้องให้ แต่ตัวผู้ป่วยประสงค์ใช้วิธีล้างไตด้วยการฟอกเลือด จึงต้องแบกรับภาระค่าฟอกเลือดเองครั้งละ 1,500 บาท จึงได้ให้เลขาธิการ สปสช. พิจารณาแนวทางการช่วยเหลือเพื่อให้ผู้ป่วยซึ่งถือบัตรทอง มีสิทธิเลือกวิธีการรักษาและรัฐยังให้การสนับสนุน ซึ่ง สปสช. ศึกษาข้อมูลจากฐานผู้ป่วยไตวายเรื้อรังก็พบว่าทําได้
“การดําเนินการของปีนี้จะเริ่มได้ตั้งแต่ 1 ก.พ. เป็นต้นไปโดยใช้งบประมาณเหลือจ่ายของ สปสช. ส่วนปีต่อๆไปจะจัดสรรงบประมาณรายจ่ายประจําปีสนับสนุนที่เพียงพอต่อไป โดยท่านรองนายกรัฐมนตรีอนุทิน ได้ระบุว่านี่คือการดําเนินการที่ยืนยันถึงแนวนโยบายของรัฐบาลที่มุ่งดูแลคุณภาพชีวิตประชาชนทุกมิติ ในด้านการรักษาพยาบาลประชาชนต้องเข้าถึงอย่างเท่าเทียม”น.ส.ไตรศุลี กล่าว
ทั้งนี้ ข้อมูลของ สปสช. ระบุว่า ปัจจุบันมีผู้ป่วยโรคไตวายเรื้อรัง รักษาด้วยการล้างไตทางหน้าท้องอยู่ 32,892 ราย ด้วยวิธีฟอกเลือด 30,802 ราย ซึ่งในนี้เป็นกลุ่มที่แพทย์เลือกวิธีรักษาด้วยการฟอกเลือด 24,256 ราย และกลุ่มที่แพทย์เลือกวิธีล้างไตทางหน้าท้องให้แต่ผู้ป่วยไม่สมัครใจและเลือกจ่ายเงินเองเพื่อใช้วิธีรักษาด้วยการฟอกเลือด 6,546 ราย
รัฐบาลไทย-ข่าวทำเนียบรัฐบาล-บริษัท ขนส่ง จำกัด แนะผู้โดยสารเดินทางไปภูเก็ต ต้องปฏิบัติตามมาตรการตรวจคัดกรองการเดินทางเข้าจังหวัดอย่างเคร่งครัด
วันอังคารที่ 6 กรกฎาคม 2564
บริษัท ขนส่ง จํากัด แนะผู้โดยสารเดินทางไปภูเก็ต ต้องปฏิบัติตามมาตรการตรวจคัดกรองการเดินทางเข้าจังหวัดอย่างเคร่งครัด
พร้อมกําชับพนักงาน ตรวจเอกสารยืนยันการเดินทางตามคําสั่งจังหวัดภูเก็ตก่อนขายตั๋วให้ผู้โดยสาร เพื่อช่วยคัดกรองและแก้ปัญหา ผู้โดยสารไม่สามารถเดินทางเข้าจังหวัดได้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เพื่อเตรียมความพร้อมในการให้บริการผู้โดยสารที่จะเดินทางเข้าจังหวัดภูเก็ต ควบคู่ไปกับมาตรการด้านสาธารณสุข บขส. ได้กําชับให้พนักงานจําหน่ายตั๋ว พนักงานปล่อยรถ และพนักงานประจํารถ ปฏิบัติตามคําสั่งของจังหวัดภูเก็ต ในการตรวจคัดกรองการเดินทางเข้าจังหวัดภูเก็ต ตามมาตรการป้องกันและควบคุมโรคติดต่อเชื้อไวรัสโคโรนา 2019 โดยผู้ที่ประสงค์จะเดินทางเข้าพื้นที่จังหวัดภูเก็ต ยกเว้นเด็กอายุไม่เกิน 6 ปี ที่เดินทางมากับผู้ปกครอง ต้องเป็นผู้มีคุณสมบัติอย่างใดอย่างหนึ่ง และต้องถือปฏิบัติ ดังนี้
1.ต้องได้รับวัคซีนป้องกันโรคโควิด-19 ครบ 2 เข็ม หรือครบโดสตามจํานวนวัคซีนแต่ละชนิด หรือได้รับวัคซีน ชนิด AstraZeneca จํานวน 1 เข็ม มาแล้วเป็นระยะเวลาอย่างน้อย
14 วัน
2.เป็นผู้ที่หายจากอาการป่วยด้วยโรคโควิด-19 มาแล้วไม่เกิน 90 วัน
3.ได้รับการตรวจหาเชื้อโควิด-19 ด้วยวิธีการ RT-PCR หรือ วิธีการ Antigen Test ไม่เกิน 7 วัน นับแต่วันที่ได้รับการตรวจ
4.ต้องดาวน์โหลดและติดตั้งแอปพลิเคชั่น “หมอชนะ โดยผู้โดยสารต้องแสดงเอกสารข้างต้นต่อพนักงานจําหน่ายตั๋ว จึงจะซื้อบัตรโดยสารในเส้นทางดังกล่าวได้ ทั้งนี้เพื่อป้องกันไม่ให้เกิดปัญหาผู้โดยสารถึงปลายทางแล้วไม่สามารถเข้าจังหวัดภูเก็ตได้ เนื่องจากต้องแสดงเอกสารข้างต้นต่อพนักงานควบคุมโรคติดต่อก่อนเข้าจังหวัดภูเก็ต
ปัจจุบัน บขส. เปิดให้บริการเดินรถเส้นทาง หมอชิต 2 - ภูเก็ต วันละ 1 เที่ยววิ่ง (ไป-กลับ) ให้บริการด้วยรถโดยสารปรับอากาศชั้น 1 โดยรถโดยสารออกจากสถานีขนส่งฯ หมอชิต 2 เวลา 18.00 น. และออกจากสถานีเดินรถภูเก็ต เวลา 18.04 น. อัตราค่าโดยสาร 637 บาทต่อเที่ยว
ทั้งนี้ รถโดยสาร บขส. ผ่านการรับรองมาตรฐานความปลอดภัยด้านสุขอนามัย ประเภทยานพาหนะ ตามข้อกําหนดมาตรฐาน SHA สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง และสามารถจองตั๋วได้ที่ช่องจําหน่ายตั๋ว ของ บขส. หรือตัวแทนจําหน่ายตั๋วของ บขส. ทั่วประเทศ ร้าน 7-Eleven เคาน์เตอร์เซอร์วิส ทุกสาขา
กรรมการผู้จัดการใหญ่ บขส. กล่าวด้วยว่า ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ หรือหมอชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
รัฐบาลไทย-ข่าวทำเนียบรัฐบาล-รมว. ดีอีเอส ร่วมประชุมคณะกรรมการระดับชาติ เตรียมพร้อมการประชุมผู้นำเขตเศรษฐกิจเอเปค
วันจันทร์ที่ 12 กรกฎาคม 2564
รมว. ดีอีเอส ร่วมประชุมคณะกรรมการระดับชาติ  เตรียมพร้อมการประชุมผู้นําเขตเศรษฐกิจเอเปค
รมว. ดีอีเอส ร่วมประชุมคณะกรรมการระดับชาติ
เตรียมพร้อมการประชุมผู้นําเขตเศรษฐกิจเอเปค
เมื่อวันที่12กรกฎาคม2564นายชัยวุฒิธนาคมานุสรณ์พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงประเทศไทยเป็นเจ้าภาพจัดการประชุมเอเปคปีพ.ศ.2565ครั้งที่2-2564โดยมีนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมและนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมการประชุมด้วยณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมเพื่อรับทราบและหารือเกี่ยวกับความคืบหน้าการดําเนินการด้านสารัตถะซึ่งจะได้รับทราบผลการประชุมระดมสมองร่วมกันเพื่อกําหนดThemeและDeliverablesของการประชุมความคืบหน้าด้านพิธีการและอํานวยการและความปลอดภัยและสถานที่จัดการประชุมสําหรับการที่ประเทศไทยจะเป็นเจ้าภาพซึ่งการประชุมครั้งนี้พลเอกประยุทธ์จันทร์โอชานายกรัฐมนตรีเป็นประธานการประชุม ผ่านระบบประชุมทางไกล
************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ห่วงพื้นที่ปลูกฟ้าทะลายโจรหลายแห่งถูกน้ำท่วมเสียหาย 154,329 ต้น มูลค่าการผลิต 7.7 ล้านเม็ด เร่งทำแผนรองรับให้เพียงพอ
วันอังคารที่ 26 ตุลาคม 2564
รัฐมนตรีว่าการกระทรวงยุติธรรม ห่วงพื้นที่ปลูกฟ้าทะลายโจรหลายแห่งถูกน้ําท่วมเสียหาย 154,329 ต้น มูลค่าการผลิต 7.7 ล้านเม็ด เร่งทําแผนรองรับให้เพียงพอ
รัฐมนตรีว่าการกระทรวงยุติธรรม ห่วงพื้นที่ปลูกฟ้าทะลายโจรหลายแห่งถูกน้ําท่วมเสียหาย 154,329 ต้น มูลค่าการผลิต 7.7 ล้านเม็ด เร่งทําแผนรองรับให้เพียงพอ ย้ําห้ามนักโทษขาดยา ทุกคนต้องเข้าถึงสิทธิรักษาพยาบาล
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆ และผู้บริหารกระทรวงเข้าร่วมประชุม
นายสมศักดิ์ กล่าวว่า ตนได้รับรายงานต้นฟ้าทะลายโจรที่ปลูกในเรือนจําได้รับความเสียหายจากอุทกภัยระหว่างเดือน ก.ย.-ต.ค. 2564 เสียหายทั้งหมด 29 แห่ง คิดเป็น 26 ไร่ หรือประมาณ 154,329 ต้น ซึ่งจะสามารถผลิตเป็นแคปซูลได้ประมาณ 7,716,450 เม็ด โดยมีพื้นที่เสียหายทั้งหมด 3 แห่ง จํานวน 2 ไร่ คือ เรือนจําจังหวัดชัยภูมิ เรือนจําอําเภอนางรอง และเรือนจํากลางนครสวรรค์ คิดเป็น 11,100 ต้น และในส่วนที่เสียหายบางส่วน 26 แห่ง รวม 24 ไร่ คิดเป็น 143,229 ต้น ซึ่งมีการดําเนินการแผนฟื้นฟูเพื่อให้การบริหารจัดการฟ้าทะลายโจรเป็นไปตามแผนที่วางไว้ โดยในระยะสั้น คือ 1. ขุดร่องระบายน้ํา เสริมคันดินกั้นน้ํา 2. ปลูกทดแทนต้นที่เสียหาย และ 3. ปรับปรุงบํารุงดิน ส่วนแผนการฟื้นฟูระยะยาว คือ 1. ปรับหรือเปลี่ยนแปลงพื้นที่ปลูก 2. วางแผนการเพาะปลูก และ 3. เตรียมความพร้อมต้นกล้า
"ผมขอกําชับให้กรมราชทัณฑ์ต้องจัดหายาฟ้าทะลายโจรให้เพียงพอต่อผู้ต้องขัง แม้ว่าวันนี้สถานการณ์โควิด-19 จะดีขึ้น รวมทั้งได้ฉีดวัคซีนเข็มแรกให้ผู้ต้องขังครบแล้ว แต่เราต้องไม่ประมาท ต้องเตรียมทุกอย่างให้พร้อมที่จะรับมือ หากต้นฟ้าทะลายโจรได้รับความเสียหายจากน้ําท่วม ก็ให้วางแผนรับมืออย่าให้กระทบกับการผลิตยา หรือไปจัดหาผง หรือซื้อแคปซูลเตรียมพร้อมเอาไว้ อย่าให้ยาขาดแคลนน้อยกว่าการสํารองยา 50 เม็ดต่อผู้ต้องขัง 1 คน เพราะผู้ต้องขังทุกคนต้องเข้าถึงสิทธิการรักษาพยายามตามหลักสิทธิมนุษยชน ห้ามให้ขาดยาโดยเด็ดขาด" นายสมศักดิ์ กล่าว
รัฐบาลไทย-ข่าวทำเนียบรัฐบาล-สำรวจ Sat1 สุวรรณภูมิ หนุนตั้ง รพ.สนาม 5 พันเตียง
วันพฤหัสบดีที่ 8 กรกฎาคม 2564
สํารวจ Sat1 สุวรรณภูมิ หนุนตั้ง รพ.สนาม 5 พันเตียง
....
แนวโน้มผู้ป่วยโควิด-19 กลุ่มสีเหลือง พบว่ามีจํานวนเพิ่มขึ้น รัฐบาลจึงเร่งสํารวจพื้นที่ สําหรับขยายเตียงรักษา เพื่อนําผู้ป่วยเข้าสู่ระบบการรักษาให้ครอบคลุมทุกคน
.
ล่าสุด ได้เร่งสํารวจอาคาร Satellite 1 ณ ท่าอากาศยานสุวรรณภูมิ ซึ่งมีพื้นที่ที่ใช้รองรับผู้ป่วยได้ประมาณ 5 พันเตียง แบ่งเป็น 4 ชั้น สามารถแยกชั้น กลุ่มสีเขียว สีเหลือง และทําไอซียูยูนิตสีแดงได้
.
โดยจะเร่งดําเนินการออกแบบ เน้นการน็อกดาวน์และบิวท์อิน ที่สามารถถอดออกได้เมื่อเสร็จภารกิจ ซึ่งจะไม่ให้กระทบ หรือสร้างความเสียหายแก่สถานที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส จัดกิจกรรมเสวนา “ถ่ายทอดองค์ความรู้ แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"
วันพุธที่ 24 สิงหาคม 2565
ดีอีเอส จัดกิจกรรมเสวนา “ถ่ายทอดองค์ความรู้ แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"
ดีอีเอส จัดกิจกรรมเสวนา “ถ่ายทอดองค์ความรู้ แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"
เมื่อวันที่24สิงหาคม2565นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมกิจกรรมเสวนา“ถ่ายทอดองค์ความรู้แลกเปลี่ยนประสบการณ์ในการครองตนในการปฏิบัติราชการตามประมวลจริยธรรม"โดยมีวิทยากรร่วมเสวนาได้แก่นายภูเวียงประคํามินทร์ประธานกรรมการจริยธรรมนางคนึงนิจคชศิลาและนางสาวกอบสิริเอี่ยมสุรีย์กรรมการจริยธรรมภายใต้กิจกรรมอบรมเสริมสร้างความรู้ความเข้าใจต่อการปฏิบัติหน้าที่ตามมาตรฐานทางจริยธรรมและประมวลจริยธรรมสําหรับเจ้าหน้าที่ของสํานักงานปลัดกระทรวงดิจิทัลเพื่อเศรษฐกิจและสังคมประจําปีงบประมาณพ.ศ.2565ณห้องประชุม803ชั้น8สํานักงานปลัดกระทรวงดิจิทัลเพื่อเศรษฐกิจและสังคม
*********
รัฐบาลไทย-ข่าวทำเนียบรัฐบาล-นายกฯ ปลื้ม! ครึ่งทางแรก ทัพนักกีฬาไทยกวาดแล้ว 149 เหรียญ จากกีฬาซีเกมส์ 2021
วันพุธที่ 18 พฤษภาคม 2565
นายกฯ ปลื้ม! ครึ่งทางแรก ทัพนักกีฬาไทยกวาดแล้ว 149 เหรียญ จากกีฬาซีเกมส์ 2021
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ร่วมติดตามและยินดีที่นักกีฬาทีมชาติไทยสร้างผลงานยอดเยี่ยมทุกประเภทกีฬาในการแข่งขันกีฬาซีเกมส์ 2021 ครั้งที่ 31 ที่จัดขึ้น ณ ประเทศเวียดนาม ระหว่างวันที่ 12 - 23 พ.ค. 65 สามารถคว้ารางวัลในช่วงครึ่งทางแรกได้ทั้งหมด 149 เหรียญ แบ่งเป็น 43 เหรียญทอง 44 เหรียญเงิน 62 เหรียญทองแดง (สถานะ :ช่วงค่ําวันที่ 17 พ.ค. 65)
.
ซึ่งจากการติดตามการแข่งขันกีฬาซีเกมส์อย่างใกล้ชิด เชื่อมั่นในความพยายาม ตั้งใจ และทุ่มเทของทัพนักกีฬากว่าแปดร้อยชีวิต เพื่อมุ่งสู่ความสําเร็จ สร้างชื่อเสียงและความภาคภูมิใจต่อตนเอง ครอบครัว และประเทศชาติ รวมถึงเป็นแรงบันดาลใจให้กับเยาวชนได้ยึดเป็นแบบอย่าง และขอให้นักกีฬาไทยทุกคนมีความสุขกับการแข่งขันไม่ว่าผลจะออกมาเป็นอย่างไร
และเชิญชวนประชาชนร่วมส่งแรงใจเชียร์ทัพนักกีฬาไทยต่อเนื่อง เพราะยังมีอีกหลายเกมกีฬาที่ทีมชาติไทยเข้าร่วมแข่งขัน อาทิ ฟุตบอล ฟุตซอล แบดมินตัน วอลเลย์บอล ยิงธนู เป็นต้น ซึ่งเป็นกีฬาที่น่าลุ้นผล ร่วมกันส่งแรงใจให้กับนักกีฬาไทย
.
อ่านเพิ่มเติม คลิก https://www.thaigov.go.th/news/contents/details/54673
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19”
วันอาทิตย์ที่ 12 ธันวาคม 2564
สัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19”
สมาคมสถาบันการเงินของรัฐ ร่วมมือ ธปท.- หอการค้าไทยและสภาหอการค้าแห่งประเทศไทย เปิดเวทีสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19”
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (สงร.) เปิดเผยว่า สถานการณ์ COVID-19 ที่เกิดขึ้นตั้งแต่ปี 2563 จนถึงปัจจุบัน ได้ส่งผลกระทบกับทุกกลุ่มธุรกิจเป็นวงกว้าง ทําให้เศรษฐกิจไทยต้องเผชิญกับความท้าทายมากขึ้น โดยเฉพาะผู้ประกอบการ SMEs ซึ่งถือเป็นหัวใจสําคัญของเศรษฐกิจฐานรากของประเทศที่มีผู้ประกอบการรวมกว่า 3 ล้านราย คิดเป็น 95% ของผู้ประกอบการทั้งประเทศ โดย SMEs ถือว่ามีบทบาทสําคัญในการสร้างงาน สร้างรายได้ และเป็นฐานการผลิตที่สําคัญ รวมทั้งสามารถที่จะพัฒนาไปสู่ภาคการส่งออกที่จะนํารายได้เข้าสู่ประเทศได้อย่างมหาศาล ซึ่งแม้ปัจจุบันสถานการณ์แพร่ระบาดของ COVID -19 มีแนวโน้มดีขึ้น แต่ก็ปฏิเสธไม่ได้ว่ายังมีผู้ประกอบการขนาดกลางและขนาดเล็กอีกจํานวนหนึ่ง ยังคงต้องการความช่วยเหลือ โดยเฉพาะสินเชื่อเสริมสภาพคล่องจากสถาบันการเงิน รวมถึงคําแนะนํา
ในการฟื้นฟูธุรกิจหลังจากนี้เพื่อให้ SMEs นําไปปรับปรุงแผนธุรกิจให้สอดคล้องกับสถานการณ์ ดังนั้นการจัดงานสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19” ที่จัดขึ้นโดยความร่วมมือระหว่าง ธนาคารแห่งประเทศไทย (ธปท.) สมาคมสถาบันการเงินของรัฐ หอการค้าไทยและสภาหอการค้าแห่งประเทศไทย โดยมี นางธัญญนิตย์ นิยมการ ผู้ช่วยผู้ว่าการสายกํากับสถาบันการเงิน 2 ธนาคารแห่งประเทศไทย(ธปท.) และ นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ร่วมเป็นประธานกล่าวเปิดงานสัมมนา นับเป็นประโยชน์ที่จะทําให้ผู้ประกอบการ SMEs สามารถผ่านพ้นวิกฤต COVID -19 ในครั้งนี้ไปได้
ทั้งนี้ ที่ผ่านมาสถาบันการเงินของรัฐเข้ามามีบทบาทสําคัญในการให้ความช่วยเหลือผู้ประกอบการ SMEs ที่ได้รับผลกระทบจาก COVID-19 อย่างต่อเนื่อง ภายใต้การดําเนินนโยบายของรัฐบาล โดยกระทรวงการคลัง และ ธปท. ประกอบด้วย 1.การแก้ไขปัญหาหนี้เดิม ปรับโครงสร้างหนี้ และความสามารถในการหารายได้ 2.การเติมสภาพคล่องใหม่ให้กับผู้ประกอบการผ่านสินเชื่อฟื้นฟูของสถาบันการเงินของรัฐ และ 3.การให้คําแนะนําและเป็นที่ปรึกษาให้กับผู้ประกอบการให้กลับมาเดินหน้าธุรกิจได้อีกครั้ง ดังนั้นการที่สถาบันการเงินของรัฐ เข้ามาดูแลผู้ประกอบการ SMEs ในครั้งนี้ จะทําให้ผู้ประกอบการเหล่านี้กลับมาเป็นแรงขับเคลื่อนหลักของเศรษฐกิจไทยได้ต่อไป
สําหรับงานสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19” จัดขึ้นเมื่อวันที่ 9 ธันวาคม 2564 เวลา 13.30-17.00 น. โดยมีวิทยากรผู้ทรงคุณวุฒิจาก ธปท. และสถาบันการเงินของรัฐ ที่มาร่วมให้ข้อมูลแนะแนวทางแก้ไขปัญหา SMEs กับโครงการหมอหนี้เพื่อประชาชน จากธปท. รวมถึงการเตรียมตัวเพื่อพลิกฟื้นธุรกิจ จากศูนย์ที่ปรึกษาทางการเงิน SMEs บสย. F.A. Center และสินเชื่อเพื่อพลิกฟื้นธุรกิจจากสถาบันการเงินของรัฐทั้ง 8 แห่ง โดยภายในงานมีผู้ประกอบการ SMEs ผู้แทนจากกระทรวงการคลัง ธนาคารแห่งประทศไทย สถาบันการเงินของรัฐ และสื่อมวลชน เข้าร่วมฟังการสัมมนาผ่านระบบ Zoom รวมกว่า 500 ราย โดยดําเนินการตามมาตรการป้องกันการแพร่ระบาดของ COVID-19
สมาคมสถาบันการเงินของรัฐ
โทร. 0-2202-1868 และ 0-2202-1961
รัฐบาลไทย-ข่าวทำเนียบรัฐบาล-เดินหน้าเชื่อมรถไฟไทย-ลาว-จีน รองรับการเดินทางระหว่างประเทศ
วันจันทร์ที่ 21 กุมภาพันธ์ 2565
เดินหน้าเชื่อมรถไฟไทย-ลาว-จีน รองรับการเดินทางระหว่างประเทศ
วันพฤหัสบดีที่ 17 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าเชื่อมโยงโครงข่ายรถไฟไทย-ลาว-จีน รองรับการเดินทางและการขนส่งระหว่าง 3 ประเทศ ได้แก่ โครงการรถไฟความเร็วสูงระยะที่ 1 ช่วง กรุงเทพฯ-นครราชสีมา ระยะทาง 250 กม. อยู่ระหว่างก่อสร้างคาดว่าจะเปิดให้บริการปี 2569 โครงการรถไฟความเร็วสูงระยะที่ 2 นครราชสีมา-หนองคาย เป็นส่วนต่อขยายจากระยะที่ 1 รวมระยะทาง 356 กม. ปัจจุบันกําลังทํารายงานวิเคราะห์ผลกระทบสิ่งแวดล้อม เปิดให้บริการปี 2571 และโครงการรถไฟทางคู่ช่วงขอนแก่น-หนองคาย ระยะทาง 167 กม. ปัจจุบันอยู่ระหว่างเสนอคณะรัฐมนตรีพิจารณา รวมถึงก่อสร้างสะพานข้ามแม่น้ําโขงแห่งใหม่ซึ่งเป็นการร่วมลงทุนระหว่างไทยและลาว พัฒนาย่านขนถ่ายสินค้าสถานีหนองคายและพื้นที่นาทา เพื่อรองรับการขนส่งสินค้าในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติกฎหมายลด-ยกเว้นภาษี แก่ชาวต่างชาติศักยภาพสูง
วันพุธที่ 2 มีนาคม 2565
อนุมัติกฎหมายลด-ยกเว้นภาษี แก่ชาวต่างชาติศักยภาพสูง
วันเสาร์ที่ 26 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดึงดูดชาวต่างชาติศักยภาพสูงเข้าประเทศเพิ่มการขับเคลื่อนทางเศรษฐกิจ โดยอนุมัติหลักการร่าง พ.ร.ฎ.ว่าด้วยการลดอัตราและยกเว้นรัษฎากร เพื่อยกเว้นภาษีเงินได้บุคคลธรรมดาสําหรับชาวต่างชาติที่ถือวีซ่าผู้พํานักระยะยาว 3 กลุ่ม ได้แก่ ประชากรโลกผู้มีความมั่งคั่งสูง เช่น ผู้มีการลงทุนในไทยไม่ต่ํากว่า 500,000 ดอลลาร์สหรัฐ มีทรัพย์สินไม่ต่ํากว่า 1 ล้านดอลลาร์สหรัฐ ผู้เกษียณอายุจากต่างประเทศ อายุ 50 ปีขึ้นไป มีการลงทุนในไทยไม่ต่ํากว่า 250,000 ดอลลาร์สหรัฐ และ ผู้ที่ต้องการทํางานจากประเทศไทย โดยทั้งหมดต้องมีรายได้ไม่ต่ํากว่า 80,000 ดอลลาร์สหรัฐต่อปี พร้อมทั้งลดอัตราภาษีเงินได้บุคคลธรรมดาแก่กลุ่มผู้มีทักษะเชี่ยวชาญพิเศษที่ทํางานในอุตสาหกรรมเป้าหมาย เหลือร้อยละ 17 ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.บูรณาการภาคีเครือข่าย ยกระดับบังคับใช้กฏหมายคุ้มครองผู้บริโภคด้านระบบบริการสุขภาพ
วันพฤหัสบดีที่ 25 พฤศจิกายน 2564
สธ.บูรณาการภาคีเครือข่าย ยกระดับบังคับใช้กฏหมายคุ้มครองผู้บริโภคด้านระบบบริการสุขภาพ
รัฐมนตรีช่วยว่าการกระทรวงสาธารณสุข เปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพ บูรณาการความร่วมมือหน่วยงานที่เกี่ยวข้อง ยกระดับบังคับใช้กฎหมาย พร้อมจัดทําแผนยุทธศาสตร์คุ้มครองผู้บริโภค
รัฐมนตรีช่วยว่าการกระทรวงสาธารณสุข เปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพ บูรณาการความร่วมมือหน่วยงานที่เกี่ยวข้อง ยกระดับบังคับใช้กฎหมาย พร้อมจัดทําแผนยุทธศาสตร์คุ้มครองผู้บริโภค เน้นย้ําเฝ้าระวัง ป้องกัน ปราบปรามการกระทําผิดกฎหมายด้านโฆษณาและการให้บริการสุขภาพอย่างจริงจัง
วันนี้ (25 พฤศจิกายน 2564) ณ กรมสนับสนุนบริการสุขภาพ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพครั้งที่ 1/2564 โดยมีนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารจากหน่วยงานที่เกี่ยวข้องในการคุ้มครองผู้บริโภค ร่วมประชุม ดร.สาธิต ให้สัมภาษณ์ว่า ในปัจจุบันมีผู้บริโภคได้รับผลกระทบและความเสียหายจากการรับบริการทางการแพทย์ ทั้งในด้านการรักษาพยาบาล เสริมความงาม หรือบางกรณีมีความเกี่ยวข้องกับเทคโนโลยีช่วยการเจริญพันธุ์ทางการแพทย์ (อุ้มบุญ) กระทรวงสาธารณสุข ในฐานะเป็นที่พึ่งของประชาชนในด้านสุขภาพ จะต้องมีการดําเนินงานอย่างเข้มแข็ง ในการเฝ้าระวัง ปราบปรามสถานพยาบาล และสถานประกอบการเพื่อสุขภาพที่ผิดกฎหมาย เพื่อคุ้มครองผู้บริโภคให้ได้รับการรักษาที่มีคุณภาพ มาตรฐาน ปลอดภัย และเกิดความเป็นธรรม
เพื่อให้การดําเนินงานด้านการป้องกันและปราบปรามการกระทําความผิดกฎหมายด้านการโฆษณาและการให้บริการสุขภาพ เป็นไปอย่างมีประสิทธิภาพ รวดเร็วและเป็นระบบ สามารถขจัดปัญหาการกระทําผิดได้ทั้งขบวนการไม่ว่าจะเป็นผู้กระทําผิดชาวไทย หรือชาวต่างชาติ กระทรวงสาธารณสุข จึงแต่งตั้งคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพขึ้น โดยบูรณาการความร่วมมือระหว่างหน่วยที่เกี่ยวข้อง อาทิ กรมสนับสนุนบริการสุขภาพ สํานักงานคณะกรรมการอาหารและยา (อย.)แพทยสภา กองบังคับการปราบปรามการกระทําผิดเกี่ยวกับการคุ้มครองผู้บริโภค กองบังคับการปราบปรามการกระทําผิดอาชญากรรมทางเทคโนโลยี ตํารวจสืบสวนสอบสวนอาชญากรรมทางเทคโนโลยี
“คกก.ที่จัดตั้งขึ้นจะบูรณาการการทํางานร่วมกัน โดยมีขั้นตอนการปฏิบัติงานที่ชัดเจน ใช้เวลาให้น้อยที่สุดดําเนินการปราบปรามสถานพยาบาลและผู้กระทําความผิดอย่างจริงจัง เป้าหมายสําคัญเพื่อคุ้มครองผู้บริโภคให้ได้รับบริการและการรักษาที่มีคุณภาพ ได้มาตรฐานและปลอดภัย” ดร.สาธิตกล่าว
สําหรับแผนดําเนินงานการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพแบ่งเป็น 4 ด้าน ได้แก่ การเฝ้าระวัง/ป้องกัน, การปราบปราม, การสร้างเครือข่าย, การประชาสัมพันธ์ให้ความรู้ ในส่วนแผนปฏิบัติการในการปราบปรามการกระทําความผิด ลงพื้นที่ตรวจสอบเชิงรุกสําหรับสถานพยาบาลและบุคลากรทางการแพทย์ 2 ครั้ง/เดือน, สถานประกอบการเพื่อสุขภาพ 1 ครั้ง/เดือน และเฝ้าระวังการโฆษณาทางโซเซียลมีเดียทุกวัน
****************************** 25 พฤศจิกายน 2564
รัฐบาลไทย-ข่าวทำเนียบรัฐบาล-ผู้ป่วย "ศูนย์พักคอย กทม." หายแล้วกลับบ้านได้หลายราย
วันเสาร์ที่ 7 สิงหาคม 2564
ผู้ป่วย "ศูนย์พักคอย กทม." หายแล้วกลับบ้านได้หลายราย
....
กทม. แจ้งข้อมูลจากสํานักงานเขตที่ดูแลศูนย์พักคอย หรือ Community Isolation จํานวน 43 ศูนย์ พบว่า ผู้ป่วยหลายรายที่ได้พักรักษาตัวจนครบ 14 วัน และหายเป็นปกติ แพทย์จึงส่งตัวกลับบ้าน
.
ตัวอย่างเช่น ศูนย์พักคอย เขตบางแค ส่งกลับบ้านแล้ว 171 ราย จากจํานวนรับ 399 ราย ที่เหลือมีทั้งส่งต่อและกําลังรักษา ศูนย์พักคอย ศูนย์กีฬารามอินทรา เขตบางเขน ส่งกลับบ้าน 65 ราย จากจํานวนรับ 180 ราย ที่เหลือส่งต่อและรักษา และศูนย์พักคอย เขตบางขุนเทียน ส่งกลับบ้าน 97 ราย จากจํานวนรับ 246 ราย ปัจจุบันมีผู้ป่วยพักอยู่ 107 ราย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM to attend 2nd ASEAN-U.S. Special Summit during May 12-13, 2022
วันอังคารที่ 10 พฤษภาคม 2565
PM to attend 2nd ASEAN-U.S. Special Summit during May 12-13, 2022
PM to attend 2nd ASEAN-U.S. Special Summit during May 12-13, 2022
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to visit Washington D.C., United States of America during May 12-13, 2022, upon an invitation of U.S. President Joe Biden, to attend the 2nd ASEAN-U.S. Special Summit.
ASEAN and the United States are set to convene a Special Summit to celebrate 45 years of the ASEAN-U.S. Dialogue Relations, and discuss ways and means to intensify cooperation in various areas.
Other than attending the Special Summit, the Prime Minister is also scheduled to meet the U.S. leader and high-level officials to discuss cooperation on post-pandemic recovery and the region’s sustainable growth. He will also meet with the U.S. private sector to ensure them of Thailand’s readiness to transition into the next phase of country reopening and economic recovery, and affirmed the country’s aspiration to become the U.S.’s strong supply chain and partner in digital economy, sustainable development, clean energy, and EVs. The Prime Minister’s visit would also be a good opportunity to push forth Thailand’s hosting of APEC 2022 and the BCG Economic Model, which could be taken forward at the U.S.’s hosting of APEC 2023.
รัฐบาลไทย-ข่าวทำเนียบรัฐบาล-"อนุชา" เผย สลากดิจิทัล งวดวันที่ 1 ก.ค 65 จำนวน 5,151,500 ฉบับ ขายผ่านแอป "เป๋าตัง" หมดแล้ว เตรียมหารือเพิ่มสลากฯ เข้าในระบบมากขึ้น
วันอาทิตย์ที่ 19 มิถุนายน 2565
"อนุชา" เผย สลากดิจิทัล งวดวันที่ 1 ก.ค 65 จํานวน  5,151,500 ฉบับ ขายผ่านแอป "เป๋าตัง" หมดแล้ว เตรียมหารือเพิ่มสลากฯ เข้าในระบบมากขึ้น
"อนุชา" เผย สลากดิจิทัล งวดวันที่ 1 ก.ค 65 จํานวน  5,151,500 ฉบับ ขายผ่านแอป "เป๋าตัง" หมดแล้ว เตรียมหารือเพิ่มสลากฯ เข้าในระบบมากขึ้น
วันนี้ 19 มิ.ย. 65 นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา เปิดเผย ยอดจําหน่ายสลากดิจิทัลผ่านแอป "เป๋าตัง" ทั้งหมด 5,151,500 ฉบับ จากตัวแทนจําหน่าย 10,303 ราย ถูกจําหน่ายหมดแล้ว ผ่านการซื้อของประชาชนจํานวน 987,786 คน เตรียมประชุมคณะกรรมการฯ ในวันอังคารที่ 21 มิถุนายนนี้ เพื่อเพิ่มจํานวนสลากเข้าสู่ระบบการจําหน่ายผ่านแอป "เป๋าตัง" มากขึ้น
นายอนุชาฯ กล่าวว่า ถือว่าประสบความสําเร็จอย่างมากในการแก้ไขปัญหา สลากฯ ราคา 80 บาทมีอยู่จริง ประชาชนให้ความสนใจสนับสนุนระบบของการขายสลากดิจิทัลผ่านแอป "เป๋าตัง" และประชาชนเชื่อมั่นต่อระบบ สร้างความเป็นธรรมระหว่างผู้ซื้อกับผู้ขาย ทั้งนี้ การขึ้นเงินรางวัลงวดที่ผ่านมาเป็นไปด้วยความเรียบร้อย ไม่ยุ่งยาก ถือเป็นการตอกย้ําถึงความพร้อมในการดําเนินการ ตอบโจทย์ความต้องการของประชาชน
นายอนุชาฯ ยืนยันวัตถุประสงค์ของการขายสลากดิจิทัลราคา 80 บาท เพราะต้องการแก้ปัญหาสลากเกินราคา และเป็นทางเลือกให้กับประชาชน ตามข้อสั่งการของ พลเอก ประยุทธ์ จันทร์โอชา นายกรัฐมนตรีที่ไม่ต้องการให้ประชาชนถูกเอารัดเอาเปรียบเรื่องราคาสลากกินแบ่งรัฐบาล
......................
รัฐบาลไทย-ข่าวทำเนียบรัฐบาล-ฝีดาษลิง โรคจากลิงสู่มนุษย์
วันศุกร์ที่ 27 พฤษภาคม 2565
ฝีดาษลิง โรคจากลิงสู่มนุษย์
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งหน่วยงานปรับมาตรการ เตรียมรับมือประชาชนกลับทำงานหลังหยุดเทศกาลปีใหม่ เน้นรัฐ-เอกชน ทำงานที่บ้าน (WFH)
วันอาทิตย์ที่ 2 มกราคม 2565
โฆษกรัฐบาลเผย “นายกฯ” สั่งหน่วยงานปรับมาตรการ เตรียมรับมือประชาชนกลับทํางานหลังหยุดเทศกาลปีใหม่ เน้นรัฐ-เอกชน ทํางานที่บ้าน (WFH)
โฆษกรัฐบาลเผย “นายกฯ” สั่งหน่วยงานปรับมาตรการ เตรียมรับมือประชาชนกลับทํางานหลังหยุดเทศกาลปีใหม่ เน้นรัฐ-เอกชน ทํางานที่บ้าน (WFH)
วันที่ 2 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งหน่วยงานที่เกี่ยวข้องจับตาดูสถานการณ์กลุ่มผู้ติดเชื้อโอมิครอนเข้มข้น ป้องกันการไม่ให้เกิดรูปแบบคลัสเตอร์ที่แพร่กระจายเชื้อ ถอดบทเรียนจากคลัสเตอร์กาฬสินธุ์ ที่มีผู้ติดเชื้อโอมิครอนคลัสเตอร์นี้แล้ว 244 ราย จํากัดวงลดการแพร่กระจายเชื้อในภายประเทศให้มากที่สุด
สําหรับรายงานยอดผู้ติดเชื้อโควิด-19 วันอาทิตย์ที่ 2 มกราคม 2565 พบยอดผู้ติดเชื้อโควิด-19 รวม 3,112 ราย จําแนกเป็น ผู้ป่วยจากระบบเฝ้าระวังฯ 2,896 ราย ผู้ป่วยจากการค้นหาเชิงรุก 65 ราย ผู้ป่วยภายในเรือนจํา/ที่ต้องขัง 2 ราย ผู้ป่วยมาจากต่างประเทศ 149 ราย ผู้ป่วยสะสม 2,200,695 ราย (ตั้งแต่ 1 เมษายน) หายป่วยกลับบ้าน 2,921 รายหายป่วยสะสม 2,147,304 ราย (ตั้งแต่ 1 เมษายน) ผู้ป่วยกําลังรักษา 33,108 ราย และเสียชีวิต 12 ราย ในส่วนของภาพรวมยอดฉีดวัคซีน วันที่ 1 มกราคม 2565 ยอดฉีดสะสม 104,661,310 โดส แบ่งเป็น เข็มที่ 1 รวม 51,272,838 ราย เข็มที่ 2 รวม 46,147,413 ราย เข็มที่ 3 รวม 6,998,205 ราย
นายธนกร กล่าวอีกว่า สําหรับผู้ที่เดินทางกลับเข้ากรุงเทพฯ ณ สถานีหมอชิตและสถานีหัวลําโพง สามารถรับการตรวจคัดกรองโรคโควิด-19 ด้วย ATK โดยไม่เสียค่าใช้จ่าย โดยเป็นความร่วมมือระหว่าง กระทรวงสาธารณสุขและกระทรวงคมนาคม ตามข้อสั่งการนายกรัฐมนตรี ถึงวันพรุ่งนี้ (3 มกราคม 2565) เพื่อป้องกันการแพร่ระบาดและสร้างความมั่นใจให้กับประชาชน หลังเดินทางกลับมาทํางานต่อที่กรุงเทพฯ อย่างปลอดภัย
ขั้นตอนการปฏิบัติ 1) ลงทะเบียนผ่าน QR Code ICN Tracking มาจากบ้าน หรือ Walk In หน้างาน 2) ยื่นบัตรประชาชน และรหัสลงทะเบียน 4 หลัก ที่ได้จากการลงทะเบียนสําเร็จ 3) รับอุปกรณ์ Swab จากเจ้าหน้าที่ 4) เข้ารับการ Swab (NPS) ที่รถเก็บตัวอย่างชีวนิรภัย 5) รับทราบผลตรวจผ่าน 2 ช่องทาง ออนไลน์ หรือสแกน QR Code โดยใส่ เลขบัตรประชาชน เบอร์โทรศัพท์ กรณีตรวจพบผลบวก ทีมกรมควบคุมโรคจะให้คําปรึกษา และตรวจ RT-PCR ซ้ํา
ทั้งนี้ รวมทั้งขอความร่วมมือหน่วยงานราชการ-เอกชน ให้ข้าราชการ/พนักงาน ปฏิบัติงานที่บ้าน (WFH) ในช่วง 14 วัน เมื่อเปิดทําการหลังหยุดเทศกาลปีใหม่ด้วย
“นายกรัฐมนตรียังเตือนประชาชน ในช่วงวันหยุดเทศกาลปีใหม่นี้ หากสงสัยว่าตนเองจะติดเชื้อไวรัสโควิด-19 ขอให้งดเดินทางเข้าไปในพื้นที่ งดร่วมกิจกรรมทันที กักตัวเอง ไม่สัมผัสกับผู้อื่น และรีบเข้าสู่กระบวนการรักษาทันที ปรึกษาแพทย์ เพื่อป้องกันการแพร่เชื้อไปยังผู้อื่นในสถานที่ต่าง ๆ ร่วมกันรับผิดชอบต่อตนเองและสังคม” นายธนกร กล่าว
รัฐบาลไทย-ข่าวทำเนียบรัฐบาล-นายกฯ มั่นใจระบบสาธารณสุขไทยเข้มแข็งพร้อมรับมือโควิด-19 เข้มยึดหลัก 2U ลดความเสี่ยงการติดเชื้อและแพร่เชื้อ
วันพฤหัสบดีที่ 7 กรกฎาคม 2565
นายกฯ มั่นใจระบบสาธารณสุขไทยเข้มแข็งพร้อมรับมือโควิด-19 เข้มยึดหลัก 2U ลดความเสี่ยงการติดเชื้อและแพร่เชื้อ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์การแพร่ระบาดของโรคโควิด-19 อย่างใกล้ชิด ซึ่งขณะนี้มีการรายงานพบการติดเชื้อโควิดเพิ่มขึ้นเป็นระลอกเล็ก ๆ (Small Wave) อาจเป็นผลมาจากการผ่อนคลายมาตรการและเปิดประเทศ ประชาชนกลับมาใช้ชีวิตปกติ และมีผู้เดินทางเข้าและออกประเทศมากขึ้น
.
อย่างไรก็ตาม ขอให้เชื่อมั่นระบบสาธารณสุขของประเทศไทยยังเข้มแข็ง โดยรัฐบาลได้เตรียมการรองรับสถานการณ์ที่เกิดขึ้นอยู่ตลอดเวลาและมีความพร้อมรับมือทุกด้านเพียงพอ คือ หมอพอ เตียงพอ ยาและเวชภัณฑ์พอ รวมถึงเร่งเดินหน้าฉีดวัคซีนเข็มกระตุ้นให้ครอบคลุมมากขึ้นเพื่อสร้างภูมิคุ้มกันหมู่ทั่วประเทศ
.
และขอให้ประชาชนยังต้องเข้มข้นปฏิบัติตามมาตรการด้านสาธารณสุข 2U คือ Universal Prevention เว้นระยะห่าง ล้างมือ สวมหน้ากาก เพื่อป้องกันและลดการแพร่กระจายเชื้อโควิด และ Universal Vaccination ด้วยการฉีดวัคซีนให้ครอบคลุม โดยเฉพาะวัคซีนเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะส่งผลให้การดําเนินชีวิตของประชาชนและกิจกรรมด้านเศรษฐกิจของประเทศเดินหน้าต่อไปได้ตามแผนที่กําหนดโดยไม่หยุดชะงัก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมบัญชีกลางออกแนวปฏิบัติการเบิกค่ารักษาพยาบาลในคลินิก กรณีให้บริการผู้มีสิทธิและบุคคลในครอบครัวที่ติดเชื้อโควิด 19
วันศุกร์ที่ 18 มีนาคม 2565
กรมบัญชีกลางออกแนวปฏิบัติการเบิกค่ารักษาพยาบาลในคลินิก กรณีให้บริการผู้มีสิทธิและบุคคลในครอบครัวที่ติดเชื้อโควิด 19
ตามที่กรมบัญชีกลางได้ออกหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อโควิด 19 ให้สถานพยาบาลของทางราชการถือปฏิบัติ
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตามที่กรมบัญชีกลางได้ออกหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 ให้สถานพยาบาลของทางราชการถือปฏิบัติ แต่เนื่องจากปัจจุบันในพื้นที่เขตเมืองโดยเฉพาะกรุงเทพมหานครและปริมณฑล มีปริมาณผู้ติดเชื้อโควิด 19 เป็นจํานวนมาก และส่วนใหญ่เป็นผู้ป่วยอาการเล็กน้อย (สีเขียว) ซึ่งการให้บริการทางการแพทย์ประเภท Home Isolation, Community Isolation และ Self Isolation รวมถึงสถานพยาบาลประเภทที่ไม่รับผู้ป่วยไว้ค้างคืนตามกฎหมายว่าด้วยสถานพยาบาล (คลินิก) จะเป็นผู้ให้บริการกับผู้ป่วยทุกสิทธิ ซึ่งรวมถึงผู้มีสิทธิและบุคคลในครอบครัวด้วย ดังนั้น เพื่อให้การบริการทางการแพทย์เป็นไปอย่างต่อเนื่อง กรมบัญชีกลางจึงได้กําหนดแนวปฏิบัติการเบิกค่ารักษาพยาบาลกรณีคลินิก ให้บริการผู้มีสิทธิและบุคคลในครอบครัวที่ติดเชื้อโควิด 19 โดยกําหนดให้คลินิกที่ขึ้นทะเบียนเป็นหน่วยบริการตามพระราชบัญญัติหลักประกันสุขภาพแห่งชาติ พ.ศ. 2545 และหน่วยบริการที่รับการส่งต่อเฉพาะด้านเภสัชกรรมและสถานบริการที่ร่วมจัดบริการสาธารณสุข กรณีติดเชื้อโควิด 19 มีสถานะเป็นสถานพยาบาลของทางราชการ ตามพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 โดยสามารถให้บริการทางการแพทย์แก่ผู้มีสิทธิและบุคคลในครอบครัว และเบิกค่ารักษาพยาบาลจากทางราชการได้
“การเบิกจ่ายค่ารักษาพยาบาลของสถานพยาบาลประเภทที่ไม่รับผู้ป่วยไว้ค้างคืน หรือ คลินิก ให้ใช้หลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 มาใช้บังคับกับการเบิกเงินค่ารักษาพยาบาล ทั้งนี้ ให้มีผลใช้บังคับตั้งแต่วันที่ 16 มีนาคม 2565 เป็นต้นไป โดยสามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0416.4/ว 203 ลงวันที่ 15 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ท่าอากาศยานนานาชาติขอนแก่นกลับมาใช้งานได้ตามปกติเช้าวันนี้ หลังระบบไฟฟ้าขัดข้อง
วันอาทิตย์ที่ 6 กุมภาพันธ์ 2565
ท่าอากาศยานนานาชาติขอนแก่นกลับมาใช้งานได้ตามปกติเช้าวันนี้ หลังระบบไฟฟ้าขัดข้อง
เนื่องจากช่วงค่ําวานนี้ (5 กุมภาพันธ์ 2565) เกิดเหตุการณ์ไฟฟ้าดับในส่วนของระบบไฟทางวิ่ง (runway) ท่าอากาศยานนานาชาติขอนแก่น เป็นเหตุให้ท่าอากาศยานต้องหยุดให้บริการชั่วคราว
เนื่องจากช่วงค่ําวานนี้ (5 กุมภาพันธ์ 2565) เกิดเหตุการณ์ไฟฟ้าดับในส่วนของระบบไฟทางวิ่ง (runway) ท่าอากาศยานนานาชาติขอนแก่น เป็นเหตุให้ท่าอากาศยานต้องหยุดให้บริการชั่วคราว
นับตั้งแต่เกิดปัญหา เจ้าหน้าที่ท่าอากาศยานได้เร่งแก้ไขซ่อมแซมจนระบบไฟฟ้าสามารถกลับมาใช้งานได้ตามปกติเมื่อเวลาประมาณ 00.00 น. ซึ่งจากตารางเที่ยวบินไม่มีเที่ยวบินเข้าและออกท่าอากาศยานนานาชาติขอนแก่นตั้งแต่เวลา 22.00 น. อยู่แล้ว ทั้งนี้ เที่ยวบินแรกในช่วงเช้าวันนี้เมื่อเวลาประมาณ 8.00 น. สามารถใช้บริการลงจอดที่ท่าอากาศยานได้ตามปกติ
อย่างไรก็ตาม สํานักงานการบินพลเรือนแห่งประเทศไทย (CAAT) จะตรวจสอบสาเหตุที่แน่ชัดจากกรมท่าอากาศยาน ซึ่งเป็นหน่วยงานที่ดูแลท่าอากาศยานนานาชาติขอนแก่น ส่วนเที่ยวบินที่ได้รับผลกระทบต้องถูกยกเลิกในช่วงไฟฟ้าขัดข้อง 3 เที่ยวบิน ได้แก่
1. สายการบินแอร์เอเชีย เที่ยวบิน FD3256/3257 เส้นทางดอนเมือง - ขอนแก่น และกลับ
2. สายการบินไทยเวียตเจ็ท เที่ยวบิน VZ214/215 เส้นทางสุวรรณภูมิ - ขอนแก่น และกลับ
3. สายการบินไทยสมายล์แอร์เวย์ เที่ยวบิน WE046/047 เส้นทางสุวรรณภูมิ - ขอนแก่น และกลับ
CAAT ได้กําชับทั้ง 3 สายการบินให้ดูแลผู้โดยสารตามประกาศกระทรวงคมนาคม เรื่องการคุ้มครองสิทธิของผู้โดยสารที่ใช้บริการสายการบินของไทยในเส้นทางประจําภายในประเทศ พ.ศ. 2553 อย่างเคร่งครัด และจากการลงพื้นที่ตรวจสอบ ณ ท่าอากาศยานสุวรรณภูมิและดอนเมือง ไม่พบผู้โดยสารตกค้าง
รัฐบาลไทย-ข่าวทำเนียบรัฐบาล-รฟท. รายงานสถานการณ์ช่วงวันอาสาฬหบูชา และวันเข้าพรรษา วันที่ 17 กรกฎาคม 2565
วันอาทิตย์ที่ 17 กรกฎาคม 2565
รฟท. รายงานสถานการณ์ช่วงวันอาสาฬหบูชา และวันเข้าพรรษา วันที่ 17 กรกฎาคม 2565
พร้อมรองรับการเดินทางประชาชนกลับเข้ากรุงเทพ จัดพ่วงตู้โดยสารเต็มหน่วยลากจูง
การรถไฟแห่งประเทศไทย (รฟท.) กระทรวงคมนาคม เปิดเผยว่า วันนี้ (17 กรกฎาคม 2565) บรรยากาศที่สถานีรถไฟทั่วประเทศตลอดทั้งวันยังคงมีประชาชนทยอยเดินทางกลับเข้ากรุงเทพฯ อย่างต่อเนื่อง ซึ่งประเมินว่าในวันนี้จะมีผู้ใช้บริการตามสถานีต่าง ๆ ทั่วประเทศประมาณ 63,500 คน อย่างไรก็ตาม รฟท. ได้เตรียมความพร้อมอํานวยความสะดวกให้กับประชาชนที่จะเดินทางกลับเข้ากรุงเทพฯ โดยได้พ่วงตู้โดยสารเต็มหน่วยลากจูงในขบวนรถที่เดินตามปกติทั่วประเทศ
สําหรับ จํานวนผู้โดยสารที่เดินทางเมื่อวานนี้ (16 กรกฎาคม 2565) มีจํานวนทั้งสิ้น 59,287 คน แบ่งเป็นผู้โดยสารขาเข้า 31,689 คน และขาออก 27,598 คน เส้นทางที่มีผู้โดยสารเดินทางหนาแน่นที่สุด คือ สายใต้ 22,638 คน รองลงมาสายตะวันออกเฉียงเหนือ 15,283 คน สายเหนือ 12,261 คน สายตะวันออก 6,216 คน และสายแม่กลอง 2,889 คน
ในส่วนของมาตรการทางด้านสาธารณสุข รฟท.ได้กําชับให้ทําความสะอาด ฉีดพ่นน้ํายาฆ่าเชื้อภายในขบวนรถ อาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี ให้บริการเจลแอลกอฮอล์ และให้เจ้าหน้าที่สวมหน้ากากอนามัยตลอดการปฏิบัติหน้าที่ตามมาตรการป้องกันการแพร่ระบาดของไวรัส COVID-19 ตามนโยบายของกระทรวงคมนาคม และกระทรวงสาธารณสุข เพื่อสร้างความมั่นใจในการเดินทางให้แก่ผู้โดยสาร ทั้งนี้ หลังจากที่ สบค.ประกาศผ่อนคลายข้อปฏิบัติ ตั้งแต่วันที่ 1 กรกฎาคมที่ผ่านมา อย่างไรก็ดี รฟท.ขอความร่วมมือให้ผู้โดยสารทุกคนสวมหน้ากากอนามัยตลอดการเดินทาง เพื่อลดความเสี่ยงในการแพร่เชื้อหรือรับเชื้อ COVID-19โดยจากการดําเนินตามมาตรการดังกล่าวรฟท. มั่นใจว่าจะสามารถให้บริการผู้โดยสารเดินทางถึงที่หมายได้อย่างปลอดภัยตลอดการเดินทาง และไม่มีผู้โดยสารตกค้าง โดยสามารถสอบถามข้อมูลการเดินทาง รวมทั้งกําหนดเวลาต่าง ๆ ของขบวนรถที่ให้บริการเพิ่มเติมได้ที่ศูนย์บริการลูกค้าสัมพันธ์ โทร 1690 ตลอด 24 ชั่วโมง หรือติดตามข่าวสารได้ที่ เฟซบุ๊ก แฟนเพจ ทีมพีอาร์การรถไฟแห่งประเทศไทย.
รัฐบาลไทย-ข่าวทำเนียบรัฐบาล-รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับ บมจ.ไออาร์พีซี”
วันศุกร์ที่ 19 สิงหาคม 2565
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับ บมจ.ไออาร์พีซี”
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับ บมจ.ไออาร์พีซี”
เมื่อวันที่18สิงหาคม 2565 ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคลเป็นวิทยากรบรรยายพิเศษในรูปแบบการเสวนาเรื่องพระราชบัญญัติคุ้มครองข้อมูลส่วนบุคคลพ.ศ.2562กฎหมายลําดับรองและแนวปฏิบัติของสํานักงานคณะกรรมการคุ้มครองข้อมูลส่วนบุคคลให้กับบริษัทไออาร์พีซีจํากัด(มหาชน)ผ่านสื่ออิเล็กทรอนิกส์ ทั้งนี้เพื่อเสริมสร้างความรู้ความเข้าใจเกี่ยวกับหลักเกณฑ์และสาระสําคัญของพ.ร.บ.คุ้มครองข้อมูลส่วนบุคคลฯรวมทั้งแนวทางปฏิบัติเพื่อให้เป็นไปตามข้อกําหนดในกฎหมายมีขอบเขตเนื้อหาประกอบด้วย หลักการของพ.ร.บ.ข้อมูลส่วนบุคคลฯประเภทของข้อมูลเหตุผลในการคุ้มครองข้อมูลส่วนบุคคล ขอบเขตการบังคับใช้แนวทางการดําเนินงานให้สอดคล้องกับกฎหมายและกรณีศึกษาการละเมิดข้อมูลส่วนบุคคลโดยรองปลัดกระทรวงดิจิทัลฯแลกเปลี่ยนข้อคิดเห็นและตอบข้อซักถามระหว่างการบรรยายพิเศษ
*******************
รัฐบาลไทย-ข่าวทำเนียบรัฐบาล-สรรพสามิตชี้แจงลดภาษีน้ำมันดีเซลถึง 20 พฤษภาคมนี้
วันพฤหัสบดีที่ 28 เมษายน 2565
สรรพสามิตชี้แจงลดภาษีน้ํามันดีเซลถึง 20 พฤษภาคมนี้
ตามที่ปรากฏข่าวตามสื่อกระแสหลักและสื่อสังคมออนไลน์ว่าสหพันธ์การขนส่งทางบกแห่งประเทศไทยเตรียมจะยื่นหนังสือต่อนายกรัฐมนตรีเพื่อขอให้ตรึงราคาน้ํามันดีเซลที่ 30 บาทต่อลิตร ซึ่งจะสิ้นสุดในวันที่ 30 เมษายนนี้ออกไปก่อน นั้น
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่ปรากฏข่าวตามสื่อกระแสหลักและสื่อสังคมออนไลน์ว่าสหพันธ์การขนส่งทางบกแห่งประเทศไทยเตรียมจะยื่นหนังสือต่อนายกรัฐมนตรีเพื่อขอให้ตรึงราคาน้ํามันดีเซลที่ 30 บาทต่อลิตร ซึ่งจะสิ้นสุดในวันที่ 30 เมษายนนี้ออกไปก่อน นั้น
กรมสรรพสามิตขอชี้แจงว่า ตามที่คณะรัฐมนตรีได้มีมติเห็นชอบปรับลดอัตราภาษีสรรพสามิตน้ํามันดีเซลลงลิตรละ 3 บาท เป็นระยะเวลา 3 เดือน เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ํามันดิบในตลาดโลกปรับตัวสูงขึ้นอย่างรวดเร็ว โดยกรมสรรพสามิตได้ออกกฎกระทรวงกําหนดพิกัดอัตราภาษีสรรพสามิต (ฉบับที่ 19) พ.ศ. 2565 ลดอัตราภาษีสรรพสามิตน้ํามันดีเซลลง 3 บาทต่อลิตร มีผลตั้งแต่วันที่ 18 กุมภาพันธ์ – วันที่ 20 พฤษภาคม 2565 ส่งผลให้ปัจจุบันอัตราภาษีสรรพสามิตน้ํามันดีเซลบี 7 ลดลงจาก 5.99 บาทต่อลิตร เหลือ 3.20 บาทต่อลิตร ในส่วนของการขยายเวลาการลดอัตราภาษีน้ํามันดีเซลหลังจาก วันที่ 20 พฤษภาคม 2565 นั้น จะต้องพิจารณาสถานการณ์ราคาน้ํามันดิบในตลาดโลกอีกครั้งหนึ่ง
ดังนั้น ข่าวที่ปรากฏตามสื่อกระแสหลักและสื่อสังคมออนไลน์ต่าง ๆ ว่าการลดภาษีน้ํามันดีเซลมีผลถึงวันที่ 30 เมษายน 2565 และมีการจัดเก็บภาษีน้ํามันดีเซลในอัตรา 5.99 บาท ต่อลิตรนั้น จึงไม่เป็นความจริงแต่อย่างใด
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/789-20-18
รัฐบาลไทย-ข่าวทำเนียบรัฐบาล-กรมการขนส่งทางราง เปิดจำนวนผู้ใช้ระบบราง ช่วงวันหยุดยาว (วันพืชมงคล-วันวิสาขบูชา)
วันอังคารที่ 17 พฤษภาคม 2565
กรมการขนส่งทางราง เปิดจํานวนผู้ใช้ระบบราง ช่วงวันหยุดยาว (วันพืชมงคล-วันวิสาขบูชา)
รวมกว่า 2.5 ล้านคน
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า ในช่วงวันหยุดต่อเนื่องวันพืชมงคลต่อเนื่องจนถึงวันวิสาขบูชา (วันที่ 13-16 พฤษภาคม 2565) มีประชาชนใช้บริการระบบราง รวมทั้งสิ้น 2,510,224 คน-เที่ยว (แบ่งเป็น รถไฟระหว่างเมือง 180,342 คน-เที่ยว และระบบรถไฟฟ้า 2,329,882 คน-เที่ยว) ประกอบด้วย
1) รถไฟระหว่างเมืองของการรถไฟแห่งประเทศไทย (รฟท.) มีผู้ใช้บริการรวม 180,342 คน-เที่ยว แบ่งเป็นผู้โดยสารเชิงพาณิชย์ 75,912 คน-เที่ยว และผู้โดยสารเชิงสังคม 104,430 คน-เที่ยว มีผู้โดยสารขาออกสะสม 88,558 คน-เที่ยว และผู้โดยสารขาเข้า 91,784 คน-เที่ยว ซึ่งรถไฟสายใต้มีผู้ใช้บริการมากสุดถึง 66,752 คน-เที่ยว (ผู้โดยสารขาออก 31,721 คน-เที่ยว ผู้โดยสารขาเข้า 35,031 คน-เที่ยว) รองลงมาเป็นสายตะวันออกเฉียงเหนือ 44,904 คน-เที่ยว (ผู้โดยสารขาออก 22,817 คน-เที่ยว ผู้โดยสารขาเข้า 22,087 คน-เที่ยว) สายเหนือ 36,086 คน-เที่ยว (ผู้โดยสารขาออก 18,153 คน-เที่ยว ผู้โดยสารขาเข้า 17,933 คน-เที่ยว) สายตะวันออก 21,619 คน-เที่ยว (ผู้โดยสารขาออก 10,384 คน-เที่ยว ผู้โดยสารขาเข้า 11,235 คน-เที่ยว) และสายมหาชัย/แม่กลอง 10,981 คน-เที่ยว (ผู้โดยสารขาออก 5,483 คน-เที่ยว ผู้โดยสารขาเข้า 5,498 คน-เที่ยว) ทั้งนี้ ตลอดช่วงวันหยุดต่อเนื่อง 4 วันมีเหตุอันตรายต่อการเดินรถไฟ จํานวน 3 ครั้ง (ขบวนรถชนโค 3 ครั้ง โคเสียชีวิต 5 ตัว) ไม่มีผู้ใดเสียชีวิตหรือได้รับบาดเจ็บ
2) ระบบรถไฟฟ้าในเขตกรุงเทพมหานครและปริมณฑล สะสม 4 วัน มีผู้ใช้บริการ 2,329,882 คน-เที่ยว ประกอบด้วย Airport Rail Link 122,704 คน-เที่ยว สายสีแดง 35,937 คน-เที่ยว สายฉลองรัชธรรม(สีม่วง) 79,813 คน-เที่ยว สายเฉลิมรัชมงคล (สีน้ําเงิน) 629,670 คน-เที่ยว และรถไฟฟ้าบีทีเอส (สีเขียวและสีทอง) 1,461,758 คน-เที่ยว ทั้งนี้ ตลอดช่วงวันหยุดต่อเนื่อง 4 วัน มีรถไฟฟ้าขัดข้องรวม 5 ครั้ง (ระบบขับเคลื่อนขัดข้อง 4 ครั้ง และระบบเบรก 1 ครั้ง มีขบวนรถไฟฟ้าเสียเวลามากกว่า 5 นาที รวม 5 เที่ยววิ่ง)
สําหรับสัปดาห์นี้ ขร. คาดว่าจะมีผู้ใช้บริการระบบรางเพิ่มขึ้นอีกจํานวนมาก เนื่องจากมีเปิดภาคเรียนการศึกษา ซึ่งส่วนใหญ่จะเป็นรูปแบบ on-site (เรียนที่โรงเรียน) และ ขร. ได้มีการประสานให้หน่วยงานผู้ให้บริการเตรียมความพร้อม รองรับการใช้บริการอย่างเต็มประสิทธิภาพ
กรมการขนส่งทางราง ห่วงใยผู้ใช้บริการระบบราง เดินทางสะดวก ปลอดภัย ห่างไกล COVID-19
รัฐบาลไทย-ข่าวทำเนียบรัฐบาล-ครม. เพิ่มกรอบวงเงิน 2 หมื่นล้าน ให้ ธอส. ปล่อยกู้ “โครงการบ้านล้านหลัง เฟส 2” ปรับเงื่อนไขไม่กำหนดเกณฑ์รายได้ผู้กู้ ดอกเบี้ยคงที่ 1.99% นาน 4 ปี
วันอังคารที่ 7 กันยายน 2564
ครม. เพิ่มกรอบวงเงิน 2 หมื่นล้าน ให้ ธอส. ปล่อยกู้ “โครงการบ้านล้านหลัง เฟส 2” ปรับเงื่อนไขไม่กําหนดเกณฑ์รายได้ผู้กู้ ดอกเบี้ยคงที่ 1.99% นาน 4 ปี
ครม. เพิ่มกรอบวงเงิน 2 หมื่นล้าน ให้ ธอส. ปล่อยกู้ “โครงการบ้านล้านหลัง เฟส 2” ปรับเงื่อนไขไม่กําหนดเกณฑ์รายได้ผู้กู้ ดอกเบี้ยคงที่ 1.99% นาน 4 ปี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 กันยายน 2564 ว่า ตามที่รัฐบาลมีนโยบายส่งเสริมให้ผู้มีรายได้น้อยและรายได้ปานกลางเข้าถึงการมีที่อยู่อาศัยเป็นของตนเองอย่างมั่นคง ที่ผ่านมารัฐบาลได้ดําเนิน “โครงการบ้านล้านหลัง” โดยให้ธนาคารอาคารสงเคราะห์(ธอส.) ปล่อยสินเชื่อแก่ประชาชนให้สามารถซื้อที่อยู่อาศัยเป็นของตนเองในราคาซื้อขายไม่เกิน 1.2 ล้านบาท ซึ่งปัจจุบันมีผู้ยื่นขอสินเชื่อจนใกล้เต็มกรอบวงเงินโครงการแล้ว โดยข้อมูลตั้งแต่เริ่มโครงการ จนถึงวันที่ 21 กรกฎาคม 2564 ธอส.ได้อนุมัติสินเชื่อโครงการบ้านล้านหลังแล้ว 52,514 ราย เป็นเงิน 39,522.37 ล้านบาท จากวงเงินโครงการรวม 50,000 ล้านบาท ดังนั้น เพื่อเป็นการสนับสนุนให้ประชาชนได้มีที่อยู่อาศัยเป็นของตนเองในราคาและอัตราดอกเบี้ยที่เหมาะสมสอดคล้องกับสถานการณ์ปัจจุบันมากยิ่งขึ้น ครม.จึงเห็นชอบทบทวนมติเดิมโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) ตามที่กระทรวงการคลังเสนอ โดยปรับปรุงหลักเกณฑ์และเงื่อนไขของโครงการดังนี้
1.ปรับชื่อเป็นโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) พร้อมปรับกรอบรวงเงินโครงการเพิ่มจํานวน 20,000 ล้านบาท ทําให้วงเงินโครงการบ้านล้านหลังรวมทั้งสิ้น 70,000 ล้านบาท
2.ธอส.ไม่กําหนดเกณฑ์รายได้ผู้กู้ เงินงวดผ่อนชําระรายเดือนไม่เกิน 1 ใน 2 ของรายได้สุทธิต่อเดือน จากเดิมที่กําหนด (1)ผู้กู้มีรายได้ต่อเดือนไม่เกิน 25,000 บาท ผ่อนชําระรายเดือนไม่เกิน 1 ใน 2 ของรายได้สุทธิต่อเดือน (2)ผู้กู้มีรายได้ต่อเดือนเกิน 25,000 บาท ผ่อนชําระรายเดือนไม่เกิน 1 ใน 3 ของรายได้สุทธิต่อเดือน
3.ปรับอัตราดอกเบี้ยคงที่ร้อยละ 1.99 ต่อปี เป็นระยะเวลา 4 ปี (จากเดิมดอกเบี้ยคงที่ร้อยละ 3 ต่อปี เป็นระยะเวลา 5 ปี สําหรับผู้กู้ที่มีรายได้ต่อเดือนไม่เกิน 25,000 บาท)
4.ขยายระยะเวลาดําเนินโครงการออกไปจนถึงวันที่ 31 ธันวาคม 2566 หรือจนกว่า ธอส. ให้สินเชื่อจนเต็มวงเงินโครงการ จากเดิมสิ้นสุด 31 ธันวาคม 2564
นอกจากนี้ ครม.ได้อนุมัติงบประมาณรายจ่ายประจําปี จํานวน 700 ล้านบาท เพื่อชดเชยให้ ธอส. สําหรับส่วนต่างระหว่างรายได้ดอกเบี้ยรับตามแผนวิสาหกิจของ ธอส. กับรายได้ดอกเบี้ยรับจากโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2)
นางสาวรัชดากล่าวเพิ่มเติมว่า ที่ประชุมให้กระทรวงการคลังติดตามการดําเนินโครงการบ้านล้านหลัง ระยะที่ 2 อย่างใกล้ชิด และกํากับดูแลให้ ธอส. พิจารณาอนุมัติสินเชื่อ โดยมุ่งเน้นผู้กู้ที่ยังไม่เคยมีที่อยู่อาศัยมาก่อนเป็นอันดับแรก
..............................
รัฐบาลไทย-ข่าวทำเนียบรัฐบาล-ทหารฟิตเท่ ตอน "10 ท่า ท ทหารฟิตหุ่น"
วันศุกร์ที่ 26 สิงหาคม 2565
ทหารฟิตเท่ ตอน "10 ท่า ท ทหารฟิตหุ่น"
...
ใครจ้องหน้าคอม-มือถือทั้งวันปวดเมื่อยบ่อย ๆ
ระวัง โรคออฟฟิศซินโดรม..
วิธีแก้ง่ายๆ เปิดดูแล้วทําตามไม่กี่นาที
พร้อมด้วย “10 ท่า...ท. ทหารฟิตหุ่น”
ทําทุกวันหุ่นเท่แน่นอน....
จัดทําโดย : สนพ.สสน.สป ร่วมกับ สสส.
รัฐบาลไทย-ข่าวทำเนียบรัฐบาล-อนุทิน เผย ครม. มีมติเห็นชอบมอบให้กรมควบคุมโรคลงนามจัดซื้อวัคซีนไฟเซอร์ 20 ล้านโดส
วันอังคารที่ 6 กรกฎาคม 2564
อนุทิน เผย ครม. มีมติเห็นชอบมอบให้กรมควบคุมโรคลงนามจัดซื้อวัคซีนไฟเซอร์ 20 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข เผยคณะรัฐมนตรีมีมติเห็นชอบมอบหมายให้กรมควบคุมโรคลงนามจัดซื้อวัคซีนไฟเซอร์ 20 ล้านโดส และได้รับบริจาคจํานวนหนึ่งจากรัฐบาลสหรัฐในสัญญาเดียวกัน
วันนี้ (6 กรกฎาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ กระทรวงสาธารณสุขได้นําหลักการลงนามในสัญญาการจัดซื้อวัคซีนไฟเซอร์ ซึ่งคู่สัญญาคือกรมควบควบคุมโรค และการจัดซื้อวัคซีนโมเดอร์นา ซึ่งเป็นวัคซีนทางเลือก ตามนโยบาย ศบค. และรัฐบาล เข้าขอความเห็นชอบจากคณะรัฐมนตรี โดยมีการชี้แจงข้อสงสัย ข้อกังวลต่างๆ และฝ่ายกฎหมายได้ชี้แจงความจําเป็นเร่งด่วนในการจัดหา ซึ่งคณะรัฐมนตรีมีมติเห็นชอบมอบหมายให้กรมควบคุมโรคลงนามในสัญญาจัดหาวัคซีนไฟเซอร์ จํานวน 20 ล้านโดส และรับการบริจาคอีกจํานวนหนึ่งจากรัฐบาลสหรัฐอเมริกาในสัญญาเดียวกัน ด้านสํานักงานอัยการสูงสุดได้พิจารณาร่างสัญญาทั้ง 2 ฉบับของกรมควบคุมโรคและองค์การเภสัชกรรม โดยได้อนุมัติกรอบใหญ่ไว้เรียบร้อยแล้ว ขณะนี้หน่วยงานที่เกี่ยวข้องจะพยายามเจรจากับผู้จําหน่ายวัคซีนให้ได้เงื่อนไขที่ดีที่สุด ก่อนที่จะลงนามต่อไป ซึ่งการจัดส่งวัคซีนจะเป็นในไตรมาสที่ 4 ของปี2564
สําหรับการกระตุ้นภูมิคุ้มกันนายอนุทินกล่าวว่า ต้องเป็นไปตามลําดับขั้นตอน การจะใช้วัคซีนอย่างไร จํานวน หรือยี่ห้ออะไร มีการศึกษาตลอดเวลา และคณะกรรมการวิชาการฯ มีความเห็นอย่างไรจะแนะนํามายังกระทรวงสาธารณสุขเพื่อหารือ หากทุกฝ่ายเห็นพ้องว่าเป็นประโยชน์ก็จะนํามาปฏิบัติ กระทรวงสาธารณสุขพร้อมเปิดกว้างทุกคําแนะนําและชี้แนะ
นายอนุทินกล่าวต่อว่า กระทรวงสาธารณสุข ได้สนับสนุนและให้ความช่วยเหลือกรุงเทพมหานคร รับผู้ป่วยโควิดที่มีอาการและติดค้างที่บ้าน โดยให้ประสานไปยังศูนย์แรกรับ-ส่งต่อนิมิบุตร ผ่านหมายเลข 1668, 1669 ที่มอบหมายให้กรมการแพทย์ดําเนินการ ซึ่งศูนย์นิมิบุตรจะกลับมาเป็นศูนย์รับส่งต่อตามเจตนารมณ์เดิม และจะพยายามส่งต่อมายังโรงพยาบาลบุษราคัมให้มากที่สุด เพื่อให้ผู้ป่วยได้ถึงมือแพทย์และได้เตียง ขณะนี้โรงพยาบาลบุษราคัมมีเตียงรองรับผู้ป่วยประมาณ 3,700 เตียง และมอบให้นายแพทย์เกียรติภูมิ วงศ์รจิต ปลัดกระทรวงสาธารณสุข ขยายเตียงเพิ่มให้ได้ 4,000 เตียง เนื่องจากยังมีพื้นที่ที่ใช้สอยได้อยู่ เพื่อให้โรงพยาบาลมีเตียงว่าง รองรับผู้ป่วยอาการหนัก หากรับผู้ป่วยเข้ารักษาที่โรงพยาบาลบุษราคัมได้มากเท่าไร จะทําให้เตียงในโรงพยาบาลที่มีความจําเป็น โดยเฉพาะเตียงICUมีพื้นที่มากขึ้น
*************************************6 กรกฎาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนภาคอีสาน-กลาง-ตะวันออก-ใต้ เตือนช่วงนี้ถึงสิ้นเดือน (31 พ.ค.) เฝ้าระวังฝนตกหนัก
วันเสาร์ที่ 28 พฤษภาคม 2565
โฆษกรัฐบาลเผย นายกฯ ห่วงใยประชาชนภาคอีสาน-กลาง-ตะวันออก-ใต้ เตือนช่วงนี้ถึงสิ้นเดือน (31 พ.ค.) เฝ้าระวังฝนตกหนัก
โฆษกรัฐบาลเผย นายกฯ ห่วงใยประชาชนภาคอีสาน-กลาง-ตะวันออก-ใต้ เตือนช่วงนี้ถึงสิ้นเดือน (31 พ.ค.) เฝ้าระวังฝนตกหนัก ย้ําทุกหน่วยงานเตรียมพร้อมรับมือทุกมิติ ให้ดูแลช่วยเหลือประชาชนได้อย่างทันท่วงที
วันนี้(28พ.ค.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยประชาชนในพื้นที่ภาคตะวันออกเฉียงเหนือภาคกลางภาคตะวันออกและภาคใต้ที่คาดว่าจะได้รับผลกระทบจากสถานการณ์ฝนตกหนักถึงหนักมากในบางพื้นที่ระหว่างวันที่27-31พฤษภาคม2565ซึ่งกรมอุตุนิยมวิทยารายงานพบว่ามรสุมตะวันตกเฉียงใต้ที่พัดปกคลุมทะเลอันดามันประเทศไทยและอ่าวไทยเริ่มมีกําลังแรงขึ้นประกอบกับร่องมรสุมพาดผ่านตอนบนของภาคเหนือเข้าสู่หย่อมความกดอากาศต่ําบริเวณอ่าวตังเกี๋ยโดยลักษณะเช่นนี้ทําให้ประเทศไทยจะมีฝนเพิ่มขึ้นและมีฝนตกหนักถึงหนักมากบางแห่งบริเวณพื้นที่ภาคตะวันออกเฉียงเหนือภาคกลางภาคตะวันออกและภาคใต้โดยคลื่นลมบริเวณทะเลอันดามันและอ่าวไทยก็จะมีกําลังแรงขึ้น
นายธนกรกล่าวว่านายกรัฐมนตรีได้ฝากย้ําเตือนให้ประชาชนในพื้นที่ดังกล่าวเฝ้าระวังและเตรียมความพร้อมรับมือกับสถานการณ์ที่เกิดขึ้นพร้อมกําชับให้เจ้าหน้าที่ทุกหน่วยงานที่เกี่ยวข้องเตรียมความพร้อมทุกมิติทั้งอุปกรณ์เครื่องมือเครื่องจักรต่างๆในการดูแลช่วยเหลือประชาชนเตรียมพร้อมแผนเผชิญเหตุรับสถานการณ์น้ําหลากเตรียมความพร้อมบุคลากรรวมถึงความพร้อมของระบบสื่อสารสํารองเพื่อบูรณาการให้ความช่วยเหลือได้ทันทีพร้อมกันนี้ขอให้มีการประชาสัมพันธ์แจ้งเตือนสถานการณ์ฝนตกให้ประชาชนที่คาดว่าจะได้รับผลกระทบเตรียมพร้อมในการอพยพได้ทันท่วงทีหากเกิดสถานการณ์ฝนตกหนักจนส่งผลให้เกิดน้ําท่วมด้วย
“นายกรัฐมนตรียังกําชับกระทรวงคมนาคมให้มีการเตรียมความพร้อมรับมืออุทกภัยที่อาจเกิดขึ้นในหลายพื้นที่ทั่วประเทศด้วยเช่นการจัดตั้งศูนย์ช่วยเหลือผู้ประบอุทกภัยการเตรียมความพร้อมทางรถทางเรือและน้ําดื่มเพื่อแจกจ่ายประชาชนการจัดชุดปฏิบัติการพร้อมเครื่องมือเครื่องจักรออกแก้ไขน้ําท่วมบนเส้นทางเพื่อให้ยานพาหนะสามารถสัญจรผ่านได้และอํานวยความสะดวกให้กับประชาชนผู้สัญจรติดตั้งอุปกรณ์ป้ายเตือนป้ายแนะนําไฟวับวาบแบริเออร์เครื่องสูบน้ําและกระสอบทรายนําแนวป้องกันน้ําให้ประชาชนได้รับทราบเพื่อให้ผู้ใช้เส้นทางสามารถเลี่ยงเส้นทางทั้งนี้ขอให้ประชาชนติดตามประกาศแจ้งเตือนสภาพอากาศจากหน่วยงานภาครัฐอย่างใกล้ชิด”นายธนกรกล่าว
-------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก ฯ” ขอบคุณครม. /ส.ส. ต่างทำหน้าที่ตามบทบาทของตน เผยอยากเห็นสภาเป็นสถานที่สำหรับรับฟังข้อเสนอ
วันเสาร์ที่ 19 กุมภาพันธ์ 2565
โฆษกรัฐบาลเผย “นายก ฯ” ขอบคุณครม. /ส.ส.  ต่างทําหน้าที่ตามบทบาทของตน  เผยอยากเห็นสภาเป็นสถานที่สําหรับรับฟังข้อเสนอ
โฆษกรัฐบาลเผย “นายก ฯ” ขอบคุณครม. /ส.ส.  ต่างทําหน้าที่ตามบทบาทของตน  เผยอยากเห็นสภาเป็นสถานที่สําหรับรับฟังข้อเสนอ
วันที่ 19 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณคณะรัฐมนตรีและ สมาชิกสภาผู้แทนราษฎร ที่ร่วมการอภิปราย ในการประชุมสภาผู้แทนราษฎร สมัยสามัญประจําปี ครั้งที่ 2 เป็นพิเศษ เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ระหว่าง 17 -18 ก.พ. 2565 ที่เสร็จสิ้นลงเมื่อคืนวานนี้ ถือว่าทุกฝ่ายต่างทําหน้าของตนอย่างดีที่สุด ทั้งฝ่ายนิติบัญญัติและบริหาร และยังอยากเห็นสภาแห่งนี้ เป็นสถานที่ให้ข้อเสนอแนะและคําแนะนําที่มาถึงคณะรัฐมนตรี หากเป็นประโยชน์ต่อประเทศชาติและประชาชน ก็พร้อมที่จะนําไปพิจารณาดําเนินการ เพราะการแก้ปัญหาประเทศต้องมาจากความร่วมมือจากสมาชิกสภาผู้แทนราษฎรด้วย และถือเป็นหน้าที่ของเราทุกคนที่ต้องรักษาระบอบประชาธิปไตย อันมีพระมหากษัตริย์ทรงเป็นประมุข
โฆษกประจําสํานักนายกรัฐมนตรี กล่าวว่า ภาพรวมการอภิปรายใน 2 วันที่ผ่านมาว่า รัฐบาลได้ชี้แจงคําถามของฝ่ายค้านได้ครอบคลุมทุกประเด็น โดยนายกรัฐมนตรียืนยันแก่ที่ประชุมสภาว่า รัฐบาลทํางานทั้งแก้ปัญหาอดีต ทําปัจจุบันให้ดีที่สุด พร้อมกําหนดแผนงานสําหรับอนาคต โดยส่วนตัว ห่วงเพียงข้อมูลที่ฝ่ายค้านนํามาอภิปราย ไม่มีอะไรใหม่ หลายอย่างคลาดเคลื่อนจากข้อเท็จจริงของส่วนราชการ ซึ่งอาจจะส่งผลกระทบต่อการบริหารราชการแผ่นดิน ดังนั้น หลังการอภิปราย ตนเองจะได้ประสานงานให้ทุกส่วนราชการ เผยแพร่ข้อมูลผ่านช่องทางต่างๆ เพื่อสร้างการรับรู้แก่สาธารณชน และเพื่อประโยชน์ต่อพี่น้องประชาชนที่ติดตามการทํางานของรัฐบาล ตามที่นายกรัฐมนตรีได้มีบัญชาต่อไปด้วย